# Öyvind Fahlström

Öyvind Fahlström (São Paulo, 1928 – Estocolm, 1976) fou un artista brasiler, nacionalitzat suec.
Era fill de pare noruec i mare danesa. A l'estiu del 1939, mentre els seus pares eren al Brasil i ell s'estava a casa la seva àvia, va esclatar la Segona Guerra Mundial. L'allunyament forçat dels pares durant uns anys va marcar-ne l'obra. Ja de gran va adoptar la nacionalitat sueca i es va establir a Suècia.
A principis dels cinquanta, va treballar com a periodista, va redactar textos teatrals i poesia, i va traduir obres surrealistes. El 1953 va publicar el manifest Hipy Papy Bthuthdth Thuthda Bthuthdy: Manifesto for Concrete Poetry, un text experimental que volia emancipar la literatura de la seva tradició. A partir del 1961 es va instal·lar a Nova York.
Reivindicat com un dels artistes de referència de l'art pop americà, l'obra de Fahlström té, però, una complexitat que el distancia d'aquest moviment. Si bé l'ús d'imatges de la cultura de masses i de codis del còmic underground l'alinea amb el pop, el seu interès per les regles de joc com a principi organitzatiu de les obres, el vincula més aviat al moviment conceptual. D'altra banda, el surrealisme es reflecteix en el seu interès per les formes automàtiques.
Implicat en el Tercer Món, les seves obres incorporen referències diverses a la política i la cultura dels anys seixanta i setanta. Autor d'una obra múltiple que inclou composicions sonores, collages, mòbils, dibuixos, instal·lacions, performances, pintures, pictografies i textos, Fahlström uneix política i sexualitat, humor i crítica. Les seves pintures variables, els dibuixos laberíntics detallats fins a l'obsessió i les múltiples referències al capitalisme formen part del seu imaginari creatiu.
Des del 1999 el MACBA acull en dipòsit el llegat documental de l'artista, l'Arxiu Öyvind Fahlström, propietat de l'Öyvind Fahlström Foundation and Archives.

## Obres destacades

* Garden – A World Model. Tridimensional, 1973
* Study for World Model (Garden). Collage/ dibuix/ material gràfic, 1973
* Mao-Hope March. Mèdia, 1966
* "S.O.M.B.A" Notebook. Collage/ dibuix/ material gràfic, 1973
* Packing The Hard Potatoes (Chile 1: Last Months of Allende Regime. Words by Plath and Lorca). Tridimensional, 1974
* The Little General (Pinball Machine). Tridimensional, 1967 - 1968
* Sitting...Blocks. Tridimensional, 1966
* Meatball Curtain (for R.Crumb). Tridimensional, 1969
* Restaurangblandning I (Himlar och Klyftor) / Restaurangblandning II (Soluppgång – solnedgång). Pintura, 1961
* Tretze. Pintura, 1961
* Andra kalaset på Edlund. Collage/ dibuix/ material gràfic, 1956
* Red Seesaw (Balança vermella). Escultura, 1968-1969

## Exposicions destacades

| 2006 Eye on Europe, Museu d'Art Modern de Nova York 2005 Art and Politics, Museum Morsbroich, Leverkusen Germany 2004 Galerie Air de París, París 2004 Galerie Johann König, Berlín 2003 Museum Het Domein, Sittard, Països Baixos 2002 Institut d'art contemporain, Lyon-Villeurbanne, França 2002 Baltic, Centre for Contemporary Art, Gateshead, Regne Unit 2001/0 BAWAG Foundation, Viena 2000 Museu d'Art Contemporani de Barcelona, Barcelona 1999 Gallery 400, Universitat de Illinois, Chicago 1999 Norrköpings Konstmuseum, Norrköping, Suècia 1996 Kölnischer Kunstverein, Colònia 1996 Centro Studi sull´arte Licia e Carlo Ludovico Ragghianti, Lucca, Itàlia 1996 Galerie Aurel Scheibler, Colònia 1996 Massachusetts Museum of Contemporary Art, North Adams (Massachusetts) | 1995 Centre Culturel Suédois, París 1995 Uppsala Konstmuseum, Uppsala, Suècia 1995 Gesellschaft für Aktuelle Kunst e. V., Bremen, Alemanya 1994 Thomas Nordanstad Gallery, Nova York 1993 Feigen Incorporated, Chicago 1992 IVAM/ Centre Julio Gonzalez, València 1991 Galerie Aurel Scheibler, Colònia 1991 Sidney Janis Gallery, Nova York 1990 Arnold Herstand & Co., Nova York 1990 Galerie Baudoin Lebon, París 1989 Galerie Ahlner, Estocolm 1988 Olle Olsson-huset, Hagalund, Solna, Suècia 1987 Arnold Herstand & Co., Nova York 1985 Boibrino Gallery, Estocolm, Suècia 1984 Arnold Herstand & Co., Nova York 1983 Walker Art Center, Minneapolis 1982 Sidney Janis Gallery, Nova York | 1982 The Solomon R. Guggenheim Museum, Nova York 1981 Stella Polaris Gallery, Los Angeles 1980 Musée national d'art moderne, Centre Georges Pompidou, París 1980 Museum Boymans-van Beuningen, Rotterdam, Països Baixos 1979 Moderna Museet, Estocolm 1978 Sharon Avery/Redbird, Brooklyn, Nova York 1977 Galerie Baudoin Lebon, París 1976 Sidney Janis Gallery, Nova York 1976 Galerie Ahlner, Estocolm 1975 Galerie Alexandre Iolas, París 1974 Foster Gallery, Universitat de Wisconsin 1974 Galerie Buchholz, Múnic 1974 Galleria Multhipla, Mailand 1973 Sidney Janis Gallery, Nova York 1973 Moore College of Art Gallery, Philadelphia 1971 Sidney Janis Gallery, Nova York 1969 Sidney Janis Gallery, Nova York | 1969 Universitat de Minnesota, University Gallery, Minneapolis 1969 Middlebury College, Middlebury, Vermont 1969 Edinboro State College, Edinboro, Pennsylvania 1969 Universitat de Georgia, Museum of Art, Athens, Georgia 1969 Universitat de Texas, Art Museum Austin, Texas 1969 Sacramento State College, Sacramento, Califòrnia 1969 Galerie Rudolf Zwirner, Colònia 1967 Sidney Janis Gallery, Nova York 1966 XXXIII Biennale di Venezia, Venècia 1964 Cordier & Ekstrom, Inc., Nova York 1962 Galerie Danila Cordier, París 1959 Galerie Danila Cordier, París 1959 Galerie Blanche, Estocolm 1955 Galeria Aesthetica, Estocolm 1954 Eskilstuna Konstmuseum, Eskilstuna, Suècia 1953 Galleria Numero, Florència |

## Referències

* ↑ «Fahlström, Öyvind». Museu d'Art Contemporani de Barcelona. [Consulta: 15 maig 2012].
* ↑ Garden - A World Model Arxivat 2012-03-11 a Wayback Machine., MACBA
* ↑ Study for World Model (Garden) Arxivat 2012-02-14 a Wayback Machine., MACBA
* ↑ Mao-Hope March, MACBA
* ↑ "S.O.M.B.A" Notebook, MACBA
* ↑ Packing The Hard Potatoes (Chile 1: Last Months of Allende Regime. Words by Plath and Lorca), MACBA
* ↑ The Little General (Pinball Machine) Arxivat 2012-02-14 a Wayback Machine., MACBA
* ↑ Sitting...Blocks, MACBA
* ↑ Meatball Curtain (for R.Crumb) Arxivat 2012-02-14 a Wayback Machine., MACBA
* ↑ Restaurangblandning I (Himlar och Klyftor) / Restaurangblandning II (Soluppgång – solnedgång), MACBA
* ↑ Tretze, MACBA
* ↑ Andra kalaset på Edlund, MACBA

## Enllaços externs

* Lloc web de Fahlström